দক্ষিণ আফ্রিকার বিপক্ষে সিরিজের দ্বিতীয় টেস্টে একাদশে বেশ কয়েকটি পরিবর্তন আনতে পারে ভারতীয় টিম ম্যানেজমেন্ট। ওপেনার হিসেবে প্রথম টেস্টে নিজেকে মেলে ধরতে পারেননি শিখর ধাওয়ান। দুই ইনিংসে তার মোট রান ১৬। তাই ধাওয়ানের পরিবর্তে লোকেশ রাহুলকে খেলানোর চিন্তা-ভাবনা করছে ভারত। এছাড়া প্রথম টেস্টে পারফরমেন্সে ব্যর্থ রোহিত শর্মা জায়গায় সুযোগ পেতে পারেন আজিঙ্কা রাহানে।অসুস্থতার জন্য প্রথম ম্যাচে খেলতে না পারা পেসার ইশান্ত শর্মাকেও দেখা যেতে পারে দ্বিতীয় টেস্টে। তবে ইশান্তের ব্যাপারে এখনও চূড়ান্ত সিদ্বান্ত নেয়নি রবি শাস্ত্রীর দল।